O‘zbekiston Tashqi ishlar vazirligida Xitoy elchisi bilan uchrashuv bo‘lib o‘tdi. Foto: TIV axborot xizmati 2022 yil 20 iyun kuni O‘zbekiston tashqi ishlar vaziri v.b. Vladimir Norov Xitoyning mamlakatdagi favqulodda va muxtor elchisi Tszyan Yanni qabul qildi. Muloqot chog‘ida O‘zbekiston va Xitoy o‘rtasidagi amaliy hamkorlikning holati hamda istiqbollari muhokama qilinib, oliy va yuqori darajadagi muntazam siyosiy muloqotlarni yanada davom ettirish masalalariga e’tibor qaratildi. Bo‘lajak qo‘shma tadbirlar, xususan, O‘zbekistonning ShHTga raisligi doirasidagi forumlarga tayyorgarlik ko‘rish bilan bog‘liq masalalarga alohida e’tibor qaratildi. Uchrashuvda tomonlarni qiziqtirgan boshqa masalalar ham ko‘rib chiqildi, deyiladi rasmiy xabarda.